**ПОКАНА ЗА ПОДБОР НА ОБУЧИТЕЛНА ОРГАНИЗАЦИЯ**

по Дейност 10 „Студентски клубове за развитие на предприемачески и презентационни умения“

по Проект №BG05M20P001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“

**за провеждане на обучение за студенти за**

**развитие на предприемачески и презентационни умения (40 учебни часа)**

Екипът за управление на Проект №BG05M2OP001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове

**ОБЯВЯВА**

Покана за подбор на обучаваща организация за провеждане на обучения за студенти на ВСУ за развитие на предприемачески и презентационни умения.

1. **Описание на предвиденото обучение**

**Целева група:**

Обученията са предвидени за студенти от ВСУ, обучаващи се в ПН 4.6. Информатика и компютърни науки.

**Цел на обучението:**

Целта на обучението е развитие на предприемачески и презентационни умения.

**Очаквани резултати от обучението:**

В резултат от обучението си в този курс, студентите ще придобият презентационни умения, които ще им помогнат да оформят впечатляващи и ефективни презентации, да усвоят умението да говорят пред публика.

**Форма на провеждане на обучението:**

Обучението е предвидено да се проведе за 50 студента на Варненски свободен университет, в присъствена форма, с общ хорариум 40 учебни часа.

Всеки успешно приключил обучението студент ще получи сертификат.

1. **Период на провеждане на обучението**

Обучението да се проведе в периода октомври 2023 г. – ноември 2023 г.

1. **Пределна цена**

Цената за един обучаем е в размер на 60,00 лв.

1. **Изисквания към обучаващата организация**

Кандидатстващите заинтересовани лица и организации подават оферти за провеждане на обучението, заедно с документи, които доказват съответствието със следните изисквания:

1. Да представят детайлна учебна програма за провеждане на обучението с описание на методи, които ще се използват, съобразени с целевата група и очакваните резултати

2. Да представят списък с опит в изпълнение на поне едно обучение с идентичен и сходен предмет с този на предвиденото обучение през последните три години, считано от датата на подаване на офертата.

3. Да разполага с обучители/лектори с опит при провеждане на обучения с идентичен и сходен предмет с този на предвиденото обучение, посочени в списък на предложените обучители.

1. **Място и срок за подаване на документите за участие**

Документите за участие се подават в отдел „Международна дейност и проекти“ на ВСУ всеки работен ден от 8:30 до 16:30 ч. в срок до 02.10.2023 г.

В случай,че документите са подписани с електронен подпис (КЕП) е допустимо да бъдат изпратени на имейл vfu-projects@vfu.bg в срок до 02.10.2023 г.

Класирането на офертите ще се извърши от оценителна комисия за проверка на съответствието по т. 4 Изисквания към обучаващата организация.

След извършване на подбора, одобрената обучителна организация ще бъде поканена да сключи договор за провеждане на обученията.